laion/Wikipedia-Exotic huggingface dataset:
ფილიგრანოლოგია

ფილიგრანოლოგია — დამხმარე ისტორიული დისციპლინა, რომელიც შეისწავლის ქაღალდზე არსებულ გამჭვირვალე ნიშნებს — ფილიგრანებს. იგი პალეოგრაფიაში უთარიღო ხელნაწერების დასათარიღებლად და ქაღალდის სადაურობის გამოსარკვევად გამოიყენება. ფილიგრანი, ანუ წყლის ნიშანი ქაღალდს წარმოების პროცესში უკეთდება, როგორც საქარხნო დამღა, გამჭვირვალე გამოსახულების, ან ტექსტის სახით და იგი ქაღალდის სინათლეზე გაჭვირვის დროს ჩანს. ფილიგრანის აღმნიშვნელი ქართული ტერმინი ჭვირნიშანი ივანე ჯავახიშვილმა შემოიღო. ჭვირნიშნები თავდაპირველად დასავლეთევროპული, კერძოდ კი იტალიური, წარმოების ქაღალდზე გაჩნდა XIII ს.-ში, როგორც ფაბრიკის მარკა, ან ხარისხისა და ქაღალდის ფორმატის მაჩვენებელი, და დღემდე შემორჩა სახელმწიფო ქაღალდებსა და ფულზე. ევროპულისგან განსხვავებით, აღმოსავლური წარმოების ქაღალდს ჭვირნიშნებს არ უკეთებდნენ. XIV-XV ს.ს.-ში საქართველოში ძირითადად აღმოსავლური და დამასკური ქაღალდი იყო გავრცელებული, თუმცა XIV ს.-ის დამდეგიდან იტალიური ჭვირნიშნიანი ქაღალდიც ჩნდება. XVI ს.-დან მოყოლებული XVIII ს.-ის II ნახევრამდე ვენეციური ჭვირნიშნიანი ქაღალდია გაბატონებული და აღმოსავლურ ქაღალდს იშვიათად იყენებენ. XVIII ს.-ის II ნახევარში კი ვენეციური ქაღალდი კი თანდათან შემცირდა და XIX ს.-ის დამდეგიდან საქართველოში რუსული ქაღალდი გაბატონდა. საკითხი - ყოფილა თუ არა ოდესმე საქართველოში საკუთარი ქაღალდის წარმოება - ღიად რჩება და ამდენად უცხოური წარმოების ქაღალდის ჭვირნიშნების საფუძველზე ხდება სიგელ-გუჯართა კვლევისათვის დამატებითი ინფორმაციის მიღება ქართულ პალეოგრაფიაში. რადგან ჭვირნიშნები მუდმივად იცვლებოდა, მკვლევარებმა ისწავლეს მისი ყოველი ნიშნის დაკავშირება განსაზღვრულ დროსთან. ამის საფუძველს წარმოადგენდა მონაცემები იმ ფაბრიკების მუშაობის შესახებ, რომლებიც უშვებდნენ ქაღალდს განსაზღვრული ჭვირნიშნებით. მათზე დაყრდნობით მეცნიერებმა უკვე XVIII ს.-ში დაიწყეს დათარიღებული ჭვირნიშნების ალბომების შედგენა, რომელთა დახმარებით გაიოლდა ქაღალდის დამზადების დროის განსაზღვრა. ამრიგად, ჭვირნიშნები დროის უტყუარი ფაქტორია და პალეოგრაფიული ძიებისასუსათუოდ ანგარიში უნდა გაეწიოს მის ქრონოლოგიურ მონაცემებს. პირველი ქართველი მკვლევარი, რომელმაც ყურადღება მიაქცია ქართული ხელნაწერების ჭვირნიშნებს და გამოიყენა ისინი უთარიღო ხელნაწერთა დროის განსაზღვრისათვის, ექვთიმე თაყაიშვილი (1863-1953წ.წ.) იყო. ↑ ფილიგრანოლოგია — უცხო სიტყვათა ლექსიკონი
კორდოვის სახალიფო

კორდოვის სახალიფო — ფეოდალური სახელმწიფო პირენეის ნახევარკუნძულზე, დედაქალაქი კორდოვა. 756 წელს ომაიანმა აბდ ალ-რაჰმან I–მა აქ შექმნა კორდოვის საამირო, რომელმაც დამოუკიდებლობა მოიპოვა აბასიანთა სახალიფოსგან. IX საუკუნის მიწურულში კორდოვის საამირო დაიშალა ცალკეულ ფეოდალურ სამფლობელოებად. აბდ ალ-რაჰმან III–მ (912–961 წწ.) გააერთიანა ეს სამთავროები და 929 წელს თავი ხალიფად გამოაცხადა. კორდოვის სახალიფო ცენტრალიზებული დესპოტია იყო, სადაც მთელი ძალაუფლება ხალიფას ეკუთვნოდა. მეორე ფიგურა იყო მთავარი მინისტრი — ჰაჯიბი. ხალიფა ალ-ჰაქამ II–ის (961–975 წწ.) სიკვდილის შემდეგ კორდოვის სახალიფოს ფაქტობრივად განაგებდა ჰაჯიბი მუჰამად იბნ ამირ ალ-მანსური (976–1002 წწ.); მერე კი მისი ძე აბდ ალ-მალიქი (1002–1008 წწ.). კორდოვის სახალიფო წარმოადგენდა არაბული კულტურისა და მეცნიერების უმნიშვნელოვანეს ცენტრს. აქაურმა მეცნიერებმა დიდი როლი ითამაშეს ევროპაში ანტიკური მეცნიერების ტრადიციების შენარჩუნებაში. XI საუკუნის I მესამედი აღინიშნა ფეოდალური შინაომებით. 1031 წელს ტახტიდან ჩამოაგდეს და კორდოვიდან განდევნეს უკანასკნელი ხალიფა ჰიშამ III. კორდოვის სახალიფო მრავალ წვრილ საამიროდ დაიშალა. 756-788 აბდ ალ-რაჰმან I 788–796 ჰიშამ I 796–822 ჰაქიმ I 822–852 აბდ ალ-რაჰმან II 852–886 მუჰამად I 886–888 მუნზირი 888–912 აბდ ალ-ალაჰი 912–929 აბდ ალ-რაჰმან III 929–961აბდ ალ-რაჰმან III 961–976 ჰაქიმ II 976–1008 ჰიშამ II 1008-1009 მუჰამად II 1009–1010 სულეიმან II 1010–1012 ჰიშამ II მეორედ 1012–1016 სულეიმან II მეორედ 1017 აბდ ალ-რაჰმან IV 1016–1018 ალი იბნ ჰამუდ ალ-ნასირი 1018–1021 ალ-ქასიმ იბნ ჰამუდ ალ-მამუ 1021–1023 იაჰია იბნ ალი იბნ ჰამუდ ალ-მუთალი 1023 ალ-ქასიმ იბნ ჰამუდ ალ-მამუ მეორედ 1023–1024 აბდ ალ-რაჰმან V 1024–1025 მუჰამად III 1025–1031 ჰიშამ III Simon Barton, A History of Spain (New York: Palgrave MacMillan, 2004). Anwar G. Chejne, Muslim Spain: Its History and Culture (Minneapolis: The University of Minnesota Press, 1974)
იტალია (რომის პროვინცია)

იტალია — ძველრომაული პროვინცია აპენინის ნახევარკუნძელზე. რესპუბლიკის დროს იტალია, რომელიც იმხანად რუბიკონიდან კალაბრიამდე ტერიტორიას მოიცავდა, პროვინციად არ მიიჩნეოდა, არამედ, მხოლოდ ტერიტორიად ცენტრში რომით, რაც მას განსაკუთრებულ სტატუსს სძენდა: მაგალითად, მხედართმთავრებს იტალიის ტერიტორიაზე ჯარების შეყვანის უფლება არ ჰქონდათ, ცეზარმაც, რუბიკონზე გადასვლის ბრძანების გაცემით სამოქალაქო ომს დაუდო საფუძველი. თავდაპირველად სიტყვა იტალია არ აღნიშნავდა მთელ ნახევარკუნძულს. სტრაბონის თანახმად, (გეოგრაფია ტ.1) იტალია — ეს მხარეა მესინის ყურიდან იმ ზოლამდე, სადაც სალერნოსა და ტარანტოს უბეები უერთდება ერთმანეთს. მოგვიანებით იტალიამ მთელი ნახევარკუნძული მოიცვა ისტორიული ქალაქის პულას ჩათვლითაც კი. პროვინციის ჩამოყალიბება დასრულდა როდესაც იულიუს კეისარმა ციზალპური გალიის მკვიდრთ რომის მოქალაქოება მისცა, ამით კი იტალიის ტერიტორია ალპებამდე გააფართოვა. (იტალიური) გეოგრაფიული რეგიონები: იტალია
კორდოფანი

კორდოფანი – პლატო სუდანში, მდინარე თეთრი ნილოსის დასავლეთით. საშუალო სიმაღლე 500–1000 მეტრი. წარმოადგენს აფრიკის კამბრიულისწინა კრისტალური ბაქნის შვერილს. აგებულია ნუბიის ქვიშაქვებით (მთა ტემადინგა, 1460 მ). დანაწევრებულია ხევებით, ჰავა სუბეკვატორულია. იცის ზაფხულის წვიმები (300–500 მმ წელიწადში). გავრცელებულია წითელ-მურა ნიადაგები. დაფარულია სავანით. ქართული საბჭოთა ენციკლოპედია, ტ. 5, თბ., 1980. — გვ. 664.
იტალიკა

იტალიკა (ესპ. Itálica) — რომაული ქალაქი. მდებარეობდა თანამედროვე სანტიპონსიდან ჩრდილოეთით 9 კმ-ზე, ესპანეთის ქალაქ სევილიაში. იტალიკა დაარსებულია ძვ. წ. 206 წელს რომის გენერლის პუბლუის სციპიონ აფრიკელის მიერ ილიპასთან ბრძოლაში დაჭრილი რომაელი ჯარისკაცების დასასახლებლად, სადაც იმჟამად კართაგენელები იყვნენ გამაგრებულნი — მეორე პუნიკური ომის დროს. იტალიკა რომის იმპერატორის ტრაიანეს დაბადების ადგილია. იტალიკის ამფითეატრი 25 000 მაყურებელს იტევდა და იმპერიაში მესამე იყო სიდიდით. ქალაქის რომაული მოსახლეობა იმხანად 8000 იყო. ადგილობრივი არისტოკრატიის მიერ დაარსებული თამაშებისა და წარმოდგენების ტრადიცია იტალიკის დიდ გავლენაზე მეტყველებდა, რაც მისი მმართველი ელიტის ძალაუფლებით იყო გამოწვეული არა მხოლოდ იტალიკაში, არამედ, ქალაქკოლონიის საზღვრებს გარეთაც. ვიკისაწყობში არის გვერდი თემაზე: იტალიკა იტალიკა: რომაული ქალაქი[მკვდარი ბმული] იტალიკის ფოტოები Livius.org: იტალიკა დაარქივებული 2008-10-26 საიტზე Wayback Machine.
ყიზილ-ირმაქი

ყიზილ-ირმაქი (თურქ. Kızılırmak, „წითელი მდინარე“; ძვ. ბერძნ. Ἅλυς, ჰალისი) — მდინარე თურქეთში, სათავე აქვს ყიზილ-დაღის მთებში. მიედინება ანატოლიის ზეგანზე. ერთვის შავ ზღვას და ქმნის დელტას. სიგრძე 1350 კილომეტრი. აუზის ფართობი 77 ათ. კმ². წყალდიდობა იცის გაზაფხულზე, წყალმოვარდნები – შემოდგომაზე. იყენებენ სარწყავად. ნ. მარის თანახმად ყიზილ-ირმაქის თავდაპირველი სახელწოდება „ჰალისი“ მომდინარეობს ჭანური ენიდან, რაც ჭანურად მდინარეს ნიშნავს. მდინარის ნაპირებზეა ქალაქები: სივასი და ბაფრა. ქართული საბჭოთა ენციკლოპედია, ტ. 10, თბ., 1986. — გვ. 642-643. Livius.org: Halys დაარქივებული 2010-03-30 საიტზე Wayback Machine. ↑ მარი ნ., „Из поездки в Турецкий Лазистан“ (Впечатления и наблюдения), გვ. 607
ნახშირწყალბადი

ნახშირწყალბადები (HC) ეწოდება ქიმიურ ნაერთებს, რომლებიც მხოლოდ ნახშირბადისა (C) და წყალბადის (H) ატომებისაგან შედგებიან. ნახშირწყალბადების ემპირიული ფორმულაა CnHm, სადაც n და m მთელი ნატურალური რიცხვებია. ნახშირწყალბადების დასახარისხებლად გამოიყენება მათი განდასება აღნაგობისა და შედგენილობის მიხედვით. შედგენილობის მიხედვით ნახშირყალბადები ორ დიდ ჯგუფად იყოფიან : ნაჯერი ნახშირწყალბადები — მათი ნახშირბადოვანი ჯაჭვი მხოლოდ მარტივი ბმებისაგან შედგება. ნაჯერი ნახშირწყალბადების წარმომადგენლებია ალკანები; უჯერი ნახშირწყალბადები — მათი ნახშირბადოვანი ჯაჭვი შეიცავს ერთ ან მეტ ჯერად (ორმაგ ან სამმაგ) ბმას. უჯერ ნახშირწყალბადებს მიეკუთვნებიან ალკენები, ალკინები, არომატული ნაერთები და ა.შ. აღნაგობის მიხედვით გამოყოფენ ნახშირწყალბადების შემდეგ ჯგუფებს: წრფივი ნახშირყალბადები — წრფივ ნახშირწყალბადებში ნახშირბადის არც ერთი ატომი არაა დაკავშირებული ნახშირბადის ორზე მეტ სხვა ატომთან (მაგ.: ალენები); განტოტვილი ნახშირწყალბადები —  განტოტვილ ნახშირწყალბადებში ნახშირბადის თუნდაც ერთ ატომს დამყარებული აქვს ბმა ორზე მეტ ნახშირბადის სხვა ატომთან (მაგ.: იზოოქტანი); ციკლური ნახშირწყალბადები — ციკლურ ნახშირწყალბადებში ნახშირბადოვანი ჯაჭვი იხშვება საკუთარ თავთან და წარმოქმნის რგოლს (მაგ.: ციკლოჰექსანი). ნაჯერი წრფივი და განტოტვილი ნახშირწყალბადების ემპირიული ფორმულაა CnH(2n+2), სადაც n ნულისაგან განსხვავებული მთელი ნატურალური რიცხვია. ნაჯერ ციკლურ ნახშირწყალბადებს არ აქვთ საერთო ემპირიული ფორმულა ვინაიდან მათში წყალბადის ატომების რაოდენობის თანაფარდობა ნახშირბადის ატომების რაოდენობასთან დამოკიდებულია მოლეკულაში ციკლების რაოდენობაზე. ერთციკლიანი ნაჯერი ციკლური ნახშირწყალბადების ემპირიული ფორმულაა CnH2n, ორციკლიანებისა — CnH(2n-2). შეიძლება ითქვას, რომ ნაჯერი ციკლური ნახშირწყალბადების ზოგადი ემპირიული ფორმულაა CnH(2(n-c)+2), სადა c ციკლების რაოდენობას უდრის. უჯერი წრფივი და განტოტვილი ნახშირწყალბადების ემპირიული ფორმულაა CnH(2(n-i)+2), სადაც i უჯერობის რიცხვია. უჯერი ციკლური ნახშირწყალბადების ემპირიული ფორმულაა CnH(2(n-i-c)+2), სადაც i უჯერობის რიცხვია, ხოლო c კი — ციკლების რაოდენობა. ნახშირწყალბადები, როგორც წესი წყალში არ იხსნებიან და მას არ ერევიან. ეს განპირობებულია ნახშირწყალბადებში ბმების დაბალი პოლარულობით, რაც თავის მხრივ გამოწვეულია ნახშირბადისა და წყალბადის დაბალი ელექტროუარყოფითობით. ნახშირწყალბადები ბუნებაში ფართოდაა გავრცელებული. ნახშირწყალბადებისაგან შედგება ისეთი წიაღისეული როგორიცაა ნავთობი, ბუნებრივი აირი, ასფალტი და ა.შ. ნახშირწყალბადები ყველაზე უფრო გავრცელებული და ხელმისაწვდომი ენერგიის წყაროა, ამიტომ ნახშირწყალბადები ფართოდ გამოიყენება საწვავად. მათ ძალიან დიდი მნიშვნელობა აქვთ ქიმიურ მრეწველობაშიც, რადგანაც მრავალი ქიმიური ნაწარმის საწყის ნედლეულად გამოიყენებიან. Silberberg, Martin. Chemistry: The Molecular Nature Of Matter and Change. New York: McGraw-Hill Companies, 2004. ISBN 0-07-310169-9
ქენან ევრენი

ქენან ევრენი (ინგლ. Ahmet Kenan Evren; დ. 17 ივლისი, 1918, ალაშეჰირი, თურქეთი — გ. 9 მაისი, 2015, ანკარა, თურქეთი) — თურქეთის სახელმწიფო და სამხედრო მოღვაწე. 1938 წელი – დაამთავრა სამხედრო სკოლა. 1948 წელი – დაამთავრა სამხედრო აკადემია. მონაწილეობდა კორეის ომში. 1964 წელი – მიიღო გენერლის წოდება. 1978 წელი – გახდა სახმელეთო ძალების მთავარსარდალი. 1980 წელი – მოახდინა სამხედრო გადატრიალება და გახდა სახელმწიფოს მეთაური. 1982 წელს კი 7 წლის ვადით აირჩიეს პრეზიდენტად. ქენან ევრენის ოფიციალური ბიოგრაფია დაარქივებული 2011-10-04 საიტზე Wayback Machine.
აბდ ალ-რაჰმან III

აბდ ალ-რაჰმან III (არაბ. عبد الرحمن الثالث; დ. 11 იანვარი, 891 — გ. 15 ოქტომბერი, 961) — კორდოვის სახალიფოს მე–8 ამირა 912 წლიდან და 1–ლი ხალიფა 929 წლიდან კორდოვის ომაიანების დინასტიის ყველაზე თვალსაჩინო წარმომადგენელი. აღადგინა თავისი წინამორბედების დროს დაშლილი საამირო. 931 წელს აიღო სეუტა, 932 წელს — ტოლედო, 955 წლიდან მოხარკეებად გაიხადა ლეონი და ნავარა. დაამყარა დიპლომატიური ურთიერთობა ბიზანტიასა და საღვთო რომის იმპერიის იმპერატორ ოტო I-თან. მოაწესრიგა სახელმწიფო საფინანსო საქმე, შექმნა ძლიერი ფლოტი. კორდობის მახლობლად ააგო ალ-ზაჰრა — „სასახლეებისა და ბაღების ქალაქი“, დაიწყო კორდოვის მეჩეთის მშენებლობა. მის დროს კორდოვის სახალიფომ ძლიერების პიკს მიაღწია. ქართული საბჭოთა ენციკლოპედია, ტ. 1, თბ., 1975. — გვ. 22-23. აბდ ალ-რაჰმან III
Signs of Life (პინკ ფლოიდის სიმღერა)

„Signs of Life“ — ინსტრუმენტული შესავალი ინგლისური პროგრესული როკ-ჯგუფ პინკ ფლოიდის ალბომიდან A Momentary Lapse of Reason. მიუხედავად იმისა, რომ კომპოზიცია ინსტრუმენტულ ნომრად ითვლება, მასში ჟღერს ნიკ მეისონის ხმაც, რომელიც უცნობი ლექსის რამდენიმე სტრიქონს კითხულობს. დეივიდ გილმორი: გიტარა და სტვენის ხმები აღებულია დემოდან, რომელიც 77 ან 78 წელს ჩავწერე. გიტარა ჩავანაცვლეთ, მაგრამ აკორდები ამ ძველი ჩანაწერიდან არის. ნიკ მეისონი: ნავი იყო ერთ-ერთი პირველი ხმოვანი ეფექტი, რომელიც ჩავწერეთ, ვინაიდან ეს ხმა ძალიან რომანტიკულია. კონცერტების დროს ეკრანზე გადიოდა პროექციები მსახიობ ლინგლი იდენსის მონაწილეობით (იგი დეივიდ გილმორის სტუდიის ასტორია მომვლელი იყო). კადრში იგი კანოეთი დაცურავს გრანჩესტერის მინდვრებთან. კომპოზიციის „The Last Few Bricks“ გარდა, ეს არის ჯგუფის პირველი ინსტრუმენტული ნომერი 1973 წლის „Any Colour You Like“-ის შემდეგ. „Signs of Life“ თავდაპირველად ჩაფიქრებული იყო, როგორც ალბომის სახელწოდება. ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
The Dogs of War (პინკ ფლოიდის სიმღერა)

The Dogs of War — მესამე სიმღერა ინგლისური პროგრესული როკ-ჯგუფ პინკ ფლოიდის ალბომიდან A Momentary Lapse of Reason. აშშ-ში იგი ცალკე პრომო-დისკზე გამოიცა, რომელიც სინგლად ითვლებოდა. სიმღერა სრულდებოდა ჯგუფის 1987–1989 წლების ყველა კონცერტზე და შეტანილია ალბომში/ფილმში Delicate Sound of Thunder. როდესაც ალბომს მთლიანი სახით ასრულებდნენ ცოცხლად, იგი იყო პროგრამაში რიგით მერვე სიმღერა. საკონცერტო შესრულებების დროს მას ახლდა უფრო ხანგრძლივი შესავალი, საქსოფონის სოლო, გიტარისა და საქსოფონის შეჯიბრი და ხანგრძლივი ფინალი — განსხვავებით ალბომისგან. MTV-ს ვიდეო რეიტინგში იგი 1988 წლის მაისში მოხვდა, #16 ადგილზე. სიმღერაში საქსოფონისტი სკოტ პეიჯის უკრავს. სიმღერა 1987-1989 წლების ტურნეების პროგრამაში შეიტანეს. ატლანტაში ჩაწერილი ვერსია მოხვდა სინგლის „One Slip“ b-მხარეზე. კონცერტებზე აგრეთვე პრომო ვიდეოც (რომელიც თავად კონცერტის ნაწყვეტს წარმოადგენს და მის ჩანაწერშია შესული). კონცერტებზე გამოიყენებოდა პროექციები გერმანული ნაგაზების მონაწილეობით, ხოლო დასაწყისში მოულოდნელად ჩნდებოდა დეივიდ გილმორის სახე. სიმღერის ტექსტის თანაავტორი ენტონი მური. დეივიდ გილმორი: იდეა მქონდა და ენტონის ავუხსენი, მან კი პირველი სტრიქონები დაწერა. სანამ არ მივიღეთ ის, რაც გვსურდა, ვცვლიდით. მუსიკაც მზად იყო, თითქმის ყველაფერი, მაგრამ ერთხელ კომპიუტერმა შეცდომით ვიღაცის სიცილი ამოჭრა და შემთხვევით დაუკრა. ფონზე ეს სიცილი ჟღერს, როგორც ძაღლის ყეფა, დემოს ჩაწერის დროსაც ასე ვღიღინებდი. სინამდვილეში სიმღერა არის ფიზიკური და პოლიტიკური მექრთამეების შესახებ. თავისი თემატიკით სიმღერა პოლიტიკაზეა. ომის ძაღლებში იგულისხმება ის, თუ როგორ მალავენ პოლიტიკოსები სიმართლეს მათ შესახებ. კვლავ და კვლავ ერთ-ერთ მთავარ თემად ფული რჩება, რომელიც ნებისმიერი ომის მიღმა იმალება. ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
ზოსიმე პალესტინელი

ზოსიმე პალესტინელი (ბერძ. Ζώσιμος; დ. 460, პალესტინა — გ. 560, იორდანიის მონასტერი) — მოღვაწე ქრისტიანი ასკეტი ბერი. მისი ცხოვრებისა და მოღვაწეობის შესახებ ძუნწი ცნობები შემონახულია წმიდა მარიამ მეგვიპტელის ცხოვრებაში, საიდანაც ვგებულობთ, რომ აბბა ზოსიმე ადრეული ყრმობის ასაკში შესულა პალესტინის ერთ-ერთ მონასტერში, სადაც მკაცრ ასკეტურ მოღვაწეობაში გაუტარებია 53 წელი, შემდეგ კი უფლის ჩაგონებით გადასულა იორდანიის მხარეში და იქ, უდაბნოში, შეხვედრია ღირს დედა მარიამ მეგვიპტელს, რომელსაც ბერისათვის მოუყოლია თავისი თავგადასავალი. წმიდა მარიამ მეგვიპტელის ცხოვრებაში აბბა ზოსიმეს შესახებ ნათქვამია, რომ მას ჰქონდა მონასტრული ცხოვრების დიდი გამოცდილება და ამიტომაც მიმართავდნენ რჩევისათვის არა მარტო იმ სავანიდან, სადაც იგი მოღვაწეობდა, არამედ მეზობელი და შორეული მონასტრებიდანაც კი. ჩანს, რომ მას ზეპირი საუბრები უფრო ეხერხებოდა, ვიდრე წერა. წმიდა მარიამის შესახებაც მან მონასტრის ძმებს გადასცა ზეპირად და ერთ-ერთმა ძმათაგანმა - წმიდა სოფრონმა, გადაიტანა ქაღალდზე. წმინდანის საუბრების უმეტესობა ჩაწერილია გერასიმეს ლავრაში. მიუხედავად იმისა, რომ ჩვენამდე აბბა ზოსიმეს საუბრების მხოლოდ მცირე ნაწილმა მოაღწია, ამ მცირეოდენითაც კარგად ჩანს, თუ როგორ განვლო წმიდა მამამ მრავალი წლის მანძილზე ბერული ცხოვრების გზა, როგორ გაიარა ქრისტიანული სრულყოფის ყველა ხარისხი და როგორ ავიდა სიწმიდის მწვერვალზე, რაც მიიღწევა ღვთის მადლის შეწევნით. ღირსმა ზოსიმემ დიდხანს იცოცხლა და ას წელს მიტანებულმა მიისვენა. წმინდანის ხსენების დღეა 4 (17) აპრილი. წმიდა ზოსიმეს სწავლანი ქართულად ბრწყინვალედ უთარგმნია ღირს მამა ექვთიმე მთაწმინდელს XI საუკუნეში. ცრემლითა მდინარითა უდაბნო უქმი მოიმუშაკე, და სიღრმით სულისათ სულთქმითა ასეულად შრომანი ნაყოფიერ ჰყუენ, და იქმენ მნათობ და განმანათლებელ სოფლისა საკვირველებათა მიერ, მამაო წმიდაო ზოსიმე, ევედრე ქრისტესა ღმერთსა, შეწყალებად სულთა ჩვენთათვის. სიწმიდისა სულისათა საღმრთოდ შეიჭურვე, დაუცხრომელად ლოცუა ვითარცა ლახუარი ხელთ-იდევ, კადნიერად განგმირე ეშმაკთა ბანაკი საკვირველთმოქმედო მამაო ზოსიმე, ევედრე ღმერთსა დაუცხრომელად ჩუენ ყოველთათვის. წმიდა ზოსიმე პალესტინელის სწავლანი ღვთის მინდობისა და განსაცდელთა დათმენისათვის. წმიდა ზოსიმე პალესტინელის სწავლანი საუკუნო ცხოვრებისა და ღვთის მცნებათა შესრულებისათვის. წმიდა ზოსიმე პალესტინელის სწავლანი შეწევნისათვის ღვთისა და სიმდაბლისათვის. წმიდა ზოსიმე პალესტინელის სწავლანი თავის ბრალობისა და სათნოებებისათვის. ↑ http://www.slgpress.co.uk/SLGP_Authors.asp ↑ იხ. ვრცლად მარიამ მეგვიპტელის ცხოვრებიდან ვიკიციტატაში არის გვერდი თემაზე: ზოსიმე პალესტინელი
ძველი წელთაღრიცხვა

[ლათ.Julianus]-"ძველი სტილი", წელთაღრიცხვის სისტემა, რომელიც შემოღებულ იქნა რომის იმპერატორის იულიუს კეისრის დროს (46 წ. ჩვენს ერამდე); მოქმედებდა "ახალი სტილის" შემოღებამდე (იხ. გრიგორიანული კალენდარი).
უდარდელი ტყის მეგობრები

Happy Tree Friends — კომპანიის Mondo Mini Shows ფლეშ–ანიმაციური ფილმების სერია, შექმნილი როდ მონტიჯოს, კენ ნავაროს, უორენ გრაფის და ობრი ანკრუმის მიერ. ეს შოუ გახდა პოპულარული ინტერნეტის მეშვეობით - ფენომენალური სადებიუტო სერიების შემდეგ იგი ნამდვილ კულტურულ მოვლენად იქცა. სერიალი გადიოდა MTV-ს ეთერში. როგორც მითითებულია სერიალის ოფიციალურ საიტზე, ის არ არის რეკომენდებული უმცროსი ასაკის მაყურებლისათვის. მიუხედავად სერიების და მათი პერსონაჟების ბავშვური შესახედაობისა, ანიმაციური ფილმი შეიცავს სასტიკ სცენებს. მის ყველა ეპიზოდში არის სისხლი და ძალიან მტკივნეული, სისხლიანი სეგმენტები. ანიმაციურ ფილმში თითქმის არ არის დიალოგი და, მიუხედავად იმისა, რომ აქა-იქ ჟღერს სხვადასხვა სიტყვები, მათი გარჩევა შეუძლებელია. Happy Tree Friends–ის შექმნის იდეა მოუვიდა როდ მონტიჯოს, როდესაც მან დახატა ყვითელი კურდღელი (ანიმაციურ ფილმში სახელად კადლსი) და იქვე მიაწერა: "შეწინააღმდეგება ამაოა". ანიმაციურმა ფილმმა ძალიან დიდ წარმატებას მიაღწია და მისი ნახვა დღეისათვის უკვე შეიძლება ფრანგულ, ჰოლანდიურ, გერმანულ, პოლონურ, ფილიპინურ, ბრაზილიურ, ლიტვურ, ჩინურ, იტალიურ, ბრიტანულ, ავსტრალიურ და ლათინო–ამერიკულ MTV-ზე. სერიალის ოფიციალური საიტი Mondo Minishows - ოფიციალური საიტი სერიალის თაყვანისმცემელთა ფორუმი დაარქივებული 2007-08-02 საიტზე Wayback Machine.
საერთაშორისო საჰაერო სამართალი

საერთაშორისო საჰაერო სამართალი - საერთაშორისო სამართლის ნაწილია, რომელიც საჰაერო სივრცის გამოყენებასთან დაკავშირებით საერთაშორისო სამართლის სუბიექტებს შორის ურთიეთობათა მარეგულირებელი სპეციალური პრინციპებისა და ნორმების ერთობლიობაა. საერთაშორისო საჰაერო სამართლის საგანს, თუ ამოვალთ მისი ნორმების უნიკალურობიდან, აქვს, ჯერ ერთი, საავიაციო ხასიათი და, მეორეც, იგი ეხება მხოლოდ სამოქალაქო ავიაციას. საერთაშორისო საჰაერო სამართალი მოიცავს იმ პრინციპებისა და ნორმების სისტემას, რომლებიც სახელმწიფოებსა და საერთაშორისო საავიაციო ორგანიზაციებს შორის აწესრიგებს რეგულარული და არარეგულარული საერთაშორისო ფრენების განხორციელებასა და საერთაშორისო საჰაერო გადაყვანა-გადაზიდვის შესრულებასთან, სამოქალაქო ავიაციის მიერ სახელმწიფო ტერიტორიის თავზე ან მის ფარგლებს გარეთ საჰაერო სივრცის გამოყენებასთან დაკავშირებულ ურთიერთობებს. საერთაშორისო საჰაერო სამართალი უპირატესად არეგულირებს სამოქალაქო ავიაციის საქმიანობას. ეს საქმიანობა მოიცავს საერთაშორისო ფრენებს, მგზავრებისა და ტვირთის საერთაშორისო გადაყვანა-გადაზიდვას ერთი ქვეყნიდან მეორეში. სამოქალაქო ავიაციის საერთაშორისო რეგულარული თუ არარეგულარული ფრენები ხორციელდება ერთი მიზნით _ მგზავრებისა და ტვირთის განსაზღვრული საერთაშორისო საჰაერო მარშრუტებით გადაყვანა-გადაზიდვისათვის. მსოფლიო ეკონომიკის განვითარებაში სამოქალაქო ავიაციის როლი განსაკუთრებით დიდია. ტრანსპორტის მსოფლიო სისტემა წარმოუდგენელია ავიაციის გარეშე. მისი ნებისმიერი დროებითი გაჩერებაც კი, პრაქტიკულად ტოლფასია სტიქიური უბედურებისა, რომელიც იწვევს ქვეყნის ეკონომიკისა და ყოფის პარალიზებას. სამოქალაქო ავიაცია გვევლინება როგორც საერთაშორისო საჰაერო ტრანსპორტი. ამ საქმიანობის შედეგად, სახელმწიფოთა შორის მათი ტერიტორიის თავზე რეგულარული და არარეგულარული საერთაშორისო ფრენების ორგანიზაციის გამო, აღმოცენდება სპეციფიკური სახელმწიფოთაშორისი საავიაციო ურთიერთობები. ასეთი ფრენების შესრულება რეგულირდება სპეციალური აერსანავიგაციო წესებით, რომლებიც ქმნის საერთაშორისო ფრენების რეჟიმს. მისი მთავარი ამოცანაა რეგულარული და არარეგულარული ფრენების უსაფრთხოების უზრუნველყოფა ადამიანთა სიცოცხლისა და ჯანმრთელობის დაცვის მიზნით. იხ. დ.გეფერიძე, საერთაშორისო საჰაერო სამართალი, თბ.2009. გამომცემლობა "მერიდიანი"
ფხენიანის მეტროპოლიტენი

ფხენიანის მეტროპოლიტენი (კორ 평양 지하철) — ჩრდილოკორეის დედაქალაქ ფხენიანის მეტროსისტემა. მეტროპოლიტენი 1973 წლის 6 სექტემბერს გაიხსნა და კორეის ნახევარკუნძულზე პირველ მეტროდ შეიძლება ჩაითვალოს (რამდენადაც სამხრეთ კორეის დედაქალაქ სეულში მეტროპოლიტენი მომდევნო 1974 წელს გაიხსნა). მეტროს ორი ხაზი აქვს 22,5 კმ სიგრძეზე. 17-დან ერთ-ერთი სადგური, რომელიც კიმ ირ სენის მავზოლეუმთან ამოდიოდა, (მავზოლეუმის გახსნის შემდეგ) დაიხურა. ფხენიანის მეტროპოლიტენის მშენებლობა 1968 წელს დაიწყო. მდინარე ტედონგანის ქვეშ ხაზის გაყვანისას ძლიერი ავარია მოხდა; ზოგიერთი მონაცემებით, ასზე მეტი ადამიანი დაიღუპა. ტრასის ეს ნაწილი მას მერე აღარც დაუსრულებიათ, დღეისათვის მთელი მეტროქსელი მდინარის მარჯვენა ნაპირზეა განლაგებული. მსოფლიოში ყველაზე ღრმად მეტროპოლიტენი (სიღრმე 20—100 მ) სამხედრო მოსაზრებებით აშენდა. ფხენიანის მეტროპოლიტენის თავისებურებად სადგურის დამრეცი შესასვლელის არა ჭაღებით ან ვერტიკალური სანათებით განათება, არამედ ბალუსტრადის მნათი ნაწილებით განათება მიიჩნევა. არც ერთი სადგური სახელწოდებას ადგილმდებარეობიდან გამომდინარე არ ატარებს (ერთადერთია ამმხრიც მსოფლიოში), არამედ ამა თუ იმ დღესასწაულის და ჩუჩხეს ძირითადი პრინციპების დასახელებებს ატარებს. სადგურები მარმარილოს, ბარელიეფების და მოზაიკის გამოყენებით არის გაფორმებული სოციალისტური რეალიზმის სულისკვეთებით, არასტანდარტული განათება კი მოსკოვის სტალინისდროინდელი მეტროსადგურების მსგავსად არის გაკეთებული. ფხენიანის მეტრო - მსოფლიოში ყველაზე იაფია, მგზავრობა 5 ჩრდილოკორეული მიუანია ღირს, რაც დაახლოებით 5 თეთრის ტოლფასია ქართული ფულადი ექვივალენტით. ამასთან, ეს საფასური ხელმისაწვდომია თუ არა ჩრდილოკორეის ნებისმიერ მოქალაქისთვის, უცნობია. ფხენიანში ექსკურსიის დროს უცხოელებს მხოლოდ ორ სადგურს — „ენგვანს“ და „ფუჰინს“ უჩვენებენ, სვხა სადგურების დათვალირებეა კი პრაქტიკულად შეუძლებელია. მეტროპოლიტენების სია http://www.pyongyang-metro.com/ ფხენიანის მეტროპოლიტენი საიტზე urbanrail.net დაარქივებული 2006-08-25 საიტზე Wayback Machine. პროექტი «ფხენიანის მეტრო http://-ზე დაარქივებული 2008-02-14 საიტზე Wayback Machine.
ჰალიფაქსი

ჰალიფაქსის რეგიონული მუნიციპალიტეტი, ან უბრალოდ ჰალიფაქსი (ინგლ. Halifax Regional Municipality) — საპორტო ქალაქი კანადაში, პროვინცია ახალი შოტლანდიის დედაქალაქი. მდებარეობს ატლანტის ოკეანის ნაპირას. მოსახლეობა არის დაახლოებით 359 ათასი ადამიანი. მოსახლეობის ძირითადი ნაწილი რელიგიური შეხედულებები ნაწილდება შემდეგ ნაირად: 84.80%: ქრისტიანობა 12.90%: არარელიგიური 0.86%: ისლამი 0.44%: იუდაიზმი 0.42%: ბუდიზმი 0.27%: ინდუიზმი 0.05%: სიქები 0.10%: სხვა აღმოსავლური რელიგიები 0.17%: სხვა რელიგიები ხაკოდატე, იაპონია (1982). ქალაქების დამეგობრების მიზეზი იყო ორი მათგანში თავდაცვითი ბასტიონის არებობა. კამპეჩე, მექსიკა (1999). კამპაჩე აირჩიეს რადგან ისიც შტატის დედაქალაქია და დაახლოებით ერთი ზომის ქალაქებია დიდი ისტორიული კულტურით. ნორფოლკი, ვირჯინია (2006). ნორფოლკი აირჩიეს რადგან ორივე ქალაქი დამოკიდებულია სამხედრო ძალებზე და ამაყობენ თავიანთი სამხედრო წარსულით. სარა მაკლაკლენი - მუსიკოსი, მომღერალი და სიმღერების ავტორი. ელენ პეიჯი - ოსკარისა და ოქროს გლობუსის ნომინანტი მსახიობი. ვიკისაწყობში არის გვერდი თემაზე: ჰალიფაქსი Halifax Regional Municipality Greater Halifax Partnership Halifax Webcams დაარქივებული 2013-11-09 საიტზე Wayback Machine. Guide to Halifax დაარქივებული 2008-10-07 საიტზე Wayback Machine. Photographs of historic monuments in Halifax Regional Municipalityდაარქივებული 2012-04-30 საიტზე Wayback Machine. Flags of Halifax and Halifax Regional Municipality HRM: District 2 News დაარქივებული 2019-05-25 საიტზე Wayback Machine. Halifax Trails ↑ 2001 Community Profiles. 2.statcan.ca (2002-03-12). დაარქივებულია ორიგინალიდან — 2016-01-07. ციტირების თარიღი: 2011-04-08. ↑ July 4, 2000 - HRM Media Room Press Releases 2000. Halifax.ca. დაარქივებულია ორიგინალიდან — 2003-07-08. ციტირების თარიღი: 2011-04-08. ↑ დაარქივებული ასლი. დაარქივებულია ორიგინალიდან — 2008-09-10. ციტირების თარიღი: 2013-04-17. ↑ HRM to Twin with Norfolk, Virginia. Halifax.ca (2006-08-25). დაარქივებულია ორიგინალიდან — 2011-06-03. ციტირების თარიღი: 2011-04-08.